Evighet (sang med Carola)

For den norske låten med Elisabeth Andreassen, se «I evighet».

«Evighet», engelsk tittel: «Invincible», er en svensk popslager fra 2006, komponert av Thomas G:son, Carola Häggkvist, Bobby Ljunggren og Henrik Wikström. Sangen ble fremført på svensk av Carola Häggkvist og vant Melodifestivalen i 2006. Sangen var Sveriges bidag i Eurovision Song Contest 2006 i Athen, den Carola fremførte den engelske versjonen. Sangen endte på en femteplass i finalen og tok seg inn på singellistene i Sverige og Norge.

Bakgrunn 
Låten er komponert av Thomas G:son, Bobby Ljunggren og Henrik Wikström. Trioen skrev den sammen med Carola Häggkvist som også fremførte den. Sangen var en av deltakerne i svenske Melodifestivalen 2006. Carola hadde tidligere vunnet konkurransen i 1983 med «Främling» og i 1991 med «Fångad av en stormvind», i tillegg ble hun nummer to i 1990 med «Mitt i ett äventyr». Dette var Carolas fjerde deltakelse i den svenske finalen.

«Evighet» vant sin delfinale i Göteborg og deretter finalen i Globen i Stockholm lørdag 18. mars 2006. Dette var Carolas tredje seier i Melodifestivalen. 

Med seieren ble «Evighet» Sveriges bidrag til Eurovision Song Contest 2006 i Athen i Hellas. Der ble sangen oversatt til engelsk med tittelen «Invincible» (uovervinnelig). I Athen måtte Sverige kvalifisere seg via semifinalen to dager før finalen. Det lyktes Sverige, og «Invincible» var det 22. landet på scenen av 24 deltakere. 

Sangen fikk til sammen 170 poeng og endte på en femteplass.

Utgivelse 
Både den svenske og engelske versjonen av sangen ble utgitt av Sonet og Universal i mars 2006.

Sporliste
Svensk versjon:

Engelsk versjon:

Bidragsytere
Liste over bidragsytere under innspillingen:
Bass – Stefan Brunzell
Gitar – Stefan Jonsson, Thomas G:son, Torbjörn Fall
Keyboard – Henrik Wikström, Thomas G:son
Mastering – Björn Engelmann
Låtskrivere – Bobby Ljunggren, Henrik Wikström, Thomas G:son
Korister – Henrik Wikström, Jessica Marberger, Johanna Beijbom, Linnea Deb, Thomas G:son
 Miksing – Ronny Lahti

Listeplasseringer 
Sangen ble en stor hit i Sverige, og den svenskspråklige versjonen toppet den svenske singellisten. Den engelske versjonen gikk også inn på singellisten og nådde en 29. plass. Den svenske versjonen nådde en femteplass på Svensktoppen og 15. plass på SR P3s Trackslistan.

Referanser 

Sveriges bidrag i Eurovision Song Contest
Bidrag til Melodifestivalen
Vinnere av Melodifestivalen
Svenske sanger
Sanger fra 2006